
PAR:
III. Iespējamie risinājumi mērķrādītāja sasniegšanai
11.       Ņemot vērā, ka pie esošajiem mērķa grupas atlases nosacījumiem ir iespējams sniegt atbalstu tikai 233 personām no 259 nepieciešamajām personām, Labklājības ministrija plāno veikt grozījumus 3.1.2.1.i. investīcijas otrās kārtas MK noteikumu Nr. 512 noteiktajos mērķa grupas atlases kritērijos (paplašinot noteiktos SSK kodus, kas nosaka personu kustību traucējuma saslimšanas diagnozi, kā arī izslēdzot nosacījumu, ka noteiktais SSK kods ir pamatdiagnoze).

Priekšlikums:

Lai nodrošinātu mērķa grupas sasniegšanu, lūdzam papildināt Informatīvo ziņojumu, paredzot iespēju celt vecuma ierobežojumu, lai neierobežotu personām iespējas turpināt būt aktīviem un izkļūt ārpus mājokļa, kā arī vienlaikus papildināt ar nosacījumu par mājokļa nodošanu ekspluatācijā, proti, ja mājoklis nav nodots ekspluatācijā, paredzēt termiņu, kādā mājoklis būtu nododams ekspluatācijā, lai persona kvalificētos atbilstības kritērijiem.
Atbilstoši minētajam, lūdzam izteikt Informatīvā ziņojuma 11.punktu šādā redakcijā:
“11.     Ņemot vērā, ka pie esošajiem mērķa grupas atlases nosacījumiem ir iespējams sniegt atbalstu tikai 233 personām no 259 nepieciešamajām personām, Labklājības ministrija plāno veikt grozījumus 3.1.2.1.i. investīcijas otrās kārtas MK noteikumu Nr. 512 noteiktajos mērķa grupas atlases kritērijos (paplašinot noteiktos SSK kodus, kas nosaka personu kustību traucējuma saslimšanas diagnozi, kā arī izslēdzot nosacījumu, ka noteiktais SSK kods ir pamatdiagnoze; būtiski celt vecuma ierobežojumu; savukārt, ja mājoklis nav nodots ekspluatācijā, paredzēt termiņu, kādā mājoklis būtu nododams ekspluatācijā).”

